title: Az Európai Központi Bank (EU) 2019/43 határozata (2018. november 29.) a nemzeti központi bankoknak az Európai Központi Bank tőkejegyzési kulcsában való százalékos részesedéséről és az EKB/2013/28 határozat hatályon kívül helyezéséről (EKB/2018/27)

text:
                  11.1.2019

                  HU

                  Az Európai Unió Hivatalos Lapja

                  L 9/178

         AZ EURÓPAI KÖZPONTI BANK (EU) 2019/43 HATÁROZATA
         (2018. november 29.)
         a nemzeti központi bankoknak az Európai Központi Bank tőkejegyzési kulcsában való százalékos részesedéséről és az EKB/2013/28 határozat hatályon kívül helyezéséről (EKB/2018/27)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre,
         tekintettel a Központi Bankok Európai Rendszere és az Európai Központi Bank Alapokmányára és különösen annak 29.3. és 29.4. cikkére,
         tekintettel az Európai Központi Bank Általános Tanácsának a Központi Bankok Európai Rendszere és az Európai Központi Bank Alapokmánya 46.2. cikkének negyedik francia bekezdésével összhangban való közreműködésére,
         mivel:

                     (1)

                     A Központi Bankok Európai Rendszere és az Európai Központi Bank Alapokmányának (a továbbiakban: a KBER Alapokmánya) 29.3. cikke előírja, hogy a tőkejegyzésikulcs-súlyokat a Központi Bankok Európai Rendszere (KBER) létrehozását követően ötévente módosítani kell a KBER Alapokmányának 29.1. cikkében megállapított rendelkezések értelemszerű alkalmazásával. A módosított tőkejegyzési kulcsot az annak módosítását követő év első napjától kezdve kell alkalmazni.

                     (2)

                     A tőkejegyzésikulcs-súlyoknak a KBER Alapokmányának 29.3. cikkével összhangban történő legutóbbi módosítására 2013-ban került sor 2014. január 1-jei hatállyal (1).

                     (3)

                     A 2003/517/EK tanácsi határozattal (2) összhangban az Európai Bizottság az Európai Központi Bank (EKB) rendelkezésére bocsátotta a módosított tőkejegyzési kulcs meghatározásánál alkalmazandó statisztikai adatokat,

               ELFOGADTA EZT A HATÁROZATOT:

            1. cikk
            Kerekítés
            Amennyiben az Európai Bizottság a tőkejegyzési kulcs módosításakor alkalmazandó, felülvizsgált statisztikai adatokat közöl, és a számadatok összege nem éri el a 100 %-ot, a különbséget az alábbiak szerint kell jóváírni: i. ha a végösszeg 100 % alatti, 0,0001 százalékpontot kell hozzáadni a legkisebb részesedés(ek)hez emelkedő sorrendben a pontosan 100 % eléréséig, vagy ii. ha a végösszeg meghaladja a 100 %-ot, 0,0001 százalékpontot kell levonni a legnagyobb részesedés(ek)ből csökkenő sorrendben a pontosan 100 % eléréséig.

            2. cikk
            Tőkejegyzésikulcs-súlyok
            A KBER Alapokmányának 29. cikkében meghatározott tőkejegyzési kulcsban az egyes NKB-khoz rendelt súlyok 2019. január 1-jétől a következők:

                        Nationale Bank van België/Banque Nationale de Belgique

                        2,5280 %

                        Българска народна банка (Bolgár Nemzeti Bank)

                        0,8511 %

                        Česká národní banka

                        1,6172 %

                        Danmarks Nationalbank

                        1,4986 %

                        Deutsche Bundesbank

                        18,3670 %

                        Eesti Pank

                        0,1968 %

                        Banc Ceannais na hÉireann/Central Bank of Ireland

                        1,1754 %

                        Bank of Greece

                        1,7292 %

                        Banco de España

                        8,3391 %

                        Banque de France

                        14,2061 %

                        Hrvatska narodna banka

                        0,5673 %

                        Banca d'Italia

                        11,8023 %

                        Central Bank of Cyprus

                        0,1503 %

                        Latvijas Banka

                        0,2731 %

                        Lietuvos bankas

                        0,4059 %

                        Banque centrale du Luxembourg

                        0,2270 %

                        Magyar Nemzeti Bank

                        1,3348 %

                        Bank Ċentrali ta' Malta/Central Bank of Malta

                        0,0732 %

                        De Nederlandsche Bank

                        4,0677 %

                        Oesterreichische Nationalbank

                        2,0325 %

                        Narodowy Bank Polski

                        5,2068 %

                        Banco de Portugal

                        1,6367 %

                        Banca Naţională a României

                        2,4470 %

                        Banka Slovenije

                        0,3361 %

                        Národná banka Slovenska

                        0,8004 %

                        Suomen Pankki

                        1,2708 %

                        Sveriges riksbank

                        2,5222 %

                        Bank of England

                        14,3374 %

            3. cikk
            Hatálybalépés és hatályon kívül helyezés

               (1)   Ez a határozat 2019. január 1-jén lép hatályba.

               (2)   Az EKB/2013/28 határozat 2019. január 1-jétől hatályát veszti.

               (3)   Az EKB/2013/28 határozatra való hivatkozásokat az erre a határozatra való hivatkozásként kell értelmezni.

            Kelt Frankfurt am Mainban, 2018. november 29-én.

                  az EKB elnöke

               Mario DRAGHI

            (1)  Az EKB/2013/28 határozat (2013. augusztus 29.) a nemzeti központi bankoknak az Európai Központi Bank tőkejegyzési kulcsában való százalékos részesedéséről (HL L 16., 2014.1.21., 53. o.).

            (2)  A Tanács 2003/517/EK határozata (2003. július 15.) az Európai Központi Bank tőkejegyzési kulcsának módosításához alkalmazandó statisztikai adatokról (HL L 181., 2003.7.19., 43. o.).


title: Az Európai Központi Bank (EU) 2019/48 határozata (2018. november 30.) az Európai Központi Bank tőkéjének az euroövezeten kívüli nemzeti központi bankok részéről történő befizetéséről és az EKB/2013/31 határozat hatályon kívül helyezéséről (EKB/2018/32)

text:
                  11.1.2019

                  HU

                  Az Európai Unió Hivatalos Lapja

                  L 9/196

         AZ EURÓPAI KÖZPONTI BANK (EU) 2019/48 HATÁROZATA
         (2018. november 30.)
         az Európai Központi Bank tőkéjének az euroövezeten kívüli nemzeti központi bankok részéről történő befizetéséről és az EKB/2013/31 határozat hatályon kívül helyezéséről (EKB/2018/32)
         AZ EURÓPAI KÖZPONTI BANK ÁLTALÁNOS TANÁCSA,
         tekintettel az Európai Unió működéséről szóló szerződésre,
         tekintettel a Központi Bankok Európai Rendszere és az Európai Központi Bank Alapokmányára és különösen annak 47. cikkére,
         mivel:

                     (1)

                     A Központi Bankok Európai Rendszere és az Európai Központi Bank Alapokmányának (a továbbiakban: a KBER Alapokmánya) 47. cikke előírja, hogy az eltéréssel rendelkező tagállamok nemzeti bankjainak (a továbbiakban: euroövezeten kívüli NKB-k) az általuk jegyzett tőkét nem kell befizetniük, kivéve, ha az Európai Központi Bank (EKB) Általános Tanácsa az EKB jegyzett tőkéjének legalább kétharmadát és a részvényesek legalább felét képviselő többséggel úgy határoz, hogy az általuk jegyzett tőkének egy minimális százalékát be kell fizetni az EKB működési költségeihez történő hozzájárulásként.

                     (2)

                     Az EKB/2013/31 határozat (1) 1. cikke előírja, hogy minden egyes euroövezeten kívüli NKB az EKB tőkéjére vonatkozó tőkejegyzése 3,75 %-át fizeti be 2014. január 1-jei hatállyal.

                     (3)

                     Az (EU) 2019/43 európai központi banki határozat (EKB/2018/27) (2) a KBER Alapokmányának 29.3. cikkével összhangban meghatározza az EKB tőkejegyzési kulcsának (továbbiakban: tőkejegyzési kulcs) módosítását, illetve 2019. január 1-jei hatállyal megállapítja a módosított tőkejegyzési kulcsban az egyes NKB-khoz rendelt új súlyokat (a továbbiakban: tőkejegyzésikulcs-súlyok).

                     (4)

                     Az EKB tőkejegyzési kulcsának ötéves módosítása szükségessé teszi egy olyan új EKB-határozat elfogadását, amely 2019. január 1-jei hatállyal hatályon kívül helyezi az EKB/2013/31 határozatot, illetve meghatározza az EKB tőkejegyzésének azon százalékarányát, amelyet az euroövezeten kívüli NKB-k 2019. január 1-jei hatállyal kötelesek befizetni,

               ELFOGADTA EZT A HATÁROZATOT:

            1. cikk
            A jegyzett és befizetett tőke mértéke és formája
            Az egyes euroövezeten kívüli NKB-k az EKB tőkéjére vonatkozó tőkejegyzésük 3,75 %-át fizetik be 2019. január 1-jei hatállyal. Figyelembe véve az (EU) 2019/43 határozat (EKB/2018/27) 2. cikkében meghatározott új tőkejegyzésikulcs-súlyokat, minden egyes euroövezeten kívüli NKB összesen az alábbi táblázatban a neve mellett feltüntetett jegyzett és befizetett tőkeösszeggel rendelkezik:

                        Euroövezeten kívüli NKB

                        Jegyzett tőke 2019. január 1-jén
                        (EUR)

                        Befizetett tőke 2019. január 1-jén
                        (EUR)

                        Българска народна банка
                        (Bolgár Nemzeti Bank)

                        92 131 635,17

                        3 454 936,32

                        Česká národní banka

                        175 062 014,33

                        6 564 825,54

                        Danmarks Nationalbank

                        162 223 555,95

                        6 083 383,35

                        Hrvatska narodna banka

                        61 410 265,11

                        2 302 884,94

                        Magyar Nemzeti Bank

                        144 492 194,37

                        5 418 457,29

                        Narodowy Bank Polski

                        563 636 468,10

                        21 136 367,55

                        Banca Naţională a României

                        264 887 922,99

                        9 933 297,11

                        Sveriges riksbank

                        273 028 328,31

                        10 238 562,31

                        Bank of England

                        1 552 024 563,60

                        58 200 921,14

            2. cikk
            A befizetett tőke módosítása

               (1)   Tekintve, hogy valamennyi euroövezeten kívüli NKB már befizette az EKB/2013/31 határozat alapján 2018. december 31-ig hatályos, az EKB jegyzett tőkéjére vonatkozó jegyzése 3,75 %-át, így ezek az NKB-k átutalják a fennmaradó összeget az EKB számára, vagy a különbség összegét visszakapják az EKB-tól annak érdekében, hogy az 1. cikk táblázatának harmadik oszlopában szereplő összegek befizetése teljesüljön.

               (2)   Az e cikk szerinti valamennyi átutalás az (EU) 2019/45 európai központi banki határozat (EKB/2018/29) (3) alapján történik.

            3. cikk
            Hatálybalépés és hatályon kívül helyezés

               (1)   Ez a határozat 2019. január 1-én lép hatályba.

               (2)   Az EKB/2013/31 határozat 2019. január 1-jétől hatályát veszti.

               (3)   Az EKB/2013/31 határozatra való hivatkozásokat az erre a határozatra való hivatkozásként kell értelmezni.

            Kelt Frankfurt am Mainban, 2018. november 30-án.

                  az EKB elnöke

               Mario DRAGHI

            (1)  Az EKB/2013/31 határozat (2013. augusztus 30.) az Európai Központi Bank tőkéjének az euroövezeten kívüli nemzeti központi bankok részéről történő befizetéséről (HL L 16., 2014.1.21., 63. o.).

            (2)  Az Európai Központi Bank (EU) 2019/43 határozata (2018. november 29.) a nemzeti központi bankoknak az Európai Központi Bank tőkejegyzési kulcsában való százalékos részesedéséről és az EKB/2013/28 határozat hatályon kívül helyezéséről (EKB/2018/27) (lásd e Hivatalos Lap 178. oldalát).

            (3)  Az Európai Központi Bank (EU) 2019/45 határozata (2018. november 29.) az Európai Központi Bank tőkerészesedéseinek a nemzeti központi bankok közötti átruházásáról, illetve a befizetett tőke módosításáról szóló szabályok megállapításáról és az EKB/2013/29 határozat hatályon kívül helyezéséről (EKB/2018/29) (lásd e Hivatalos Lap 183. oldalát).


title: A Tanács (EU) 2019/269 határozata (2019. február 12.) a Régiók Bizottságának a Spanyol Királyság által javasolt egy tagja kinevezéséről

text:
                  18.2.2019

                  HU

                  Az Európai Unió Hivatalos Lapja

                  L 46/17

         A TANÁCS (EU) 2019/269 HATÁROZATA
         (2019. február 12.)
         a Régiók Bizottságának a Spanyol Királyság által javasolt egy tagja kinevezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 305. cikkére,
         tekintettel a spanyol kormány javaslatára,
         mivel:

                     (1)

                     A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot. 2016. július 18-án a Tanács (EU) 2016/1203 határozata (4) értelmében Francesc HOMS i MOLIST-ot Jordi SOLÉ i FERRANDO váltotta fel tagként. 2017. március 27-én a Tanács (EU) 2017/602 határozata (5) értelmében Jordi SOLÉ i FERRANDO-t Maria BADIA i CUTCHET váltotta fel tagként. 2018. október 8-án a Tanács (EU) 2018/1502 határozata (6) értelmében Maria BADIA i CUTCHET-et Ernest MARAGALL i MIRA váltotta fel tagként.

                     (2)

                     Ernest MARAGALL i MIRA hivatali idejének lejártát követően a Régiók Bizottsága egy tagjának helye megüresedett,

               ELFOGADTA EZT A HATÁROZATOT:

            1. cikk
            A Tanács a hivatali idő hátralévő részére, azaz 2020. január 25-ig, a Régiók Bizottsága tagjává nevezi ki a következő személyt:

                        —

                        Alfred BOSCH i PASCUAL, Consejero de Acción Exterior, Relaciones Institucionales y Transparencia de la Comunidad Autónoma de Cataluña.

            2. cikk
            Ez a határozat az elfogadásának napján lép hatályba.

            Kelt Brüsszelben, 2019. február 12-én.

                  a Tanács részéről

                  az elnök

               E.O. TEODOROVICI

            (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

            (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

            (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).

            (4)  A Tanács 2016. július 18-i (EU) 2016/1203 határozata a Régiók Bizottságának a Spanyol Királyság által javasolt egy tagja és egy póttagja kinevezéséről (HL L 198., 2016.7.23., 44. o.).

            (5)  A Tanács 2017. március 27-i (EU) 2017/602 határozata a Régiók Bizottságának a Spanyol Királyság által javasolt egy tagja kinevezéséről (HL L 82., 2017.3.29., 8. o.).

            (6)  A Tanács 2018. október 8-i (EU) 2018/1502 határozata a Régiók Bizottságának a Spanyol Királyság által javasolt egy tagja és egy póttagja kinevezéséről (HL L 254., 2018.10.10., 7. o.).


A Bizottság 2019.02.27-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9264 - Dynasty Acquisition Co., Inc. / StandardAero Holding Corp.) a 139/2004/EK tanácsi rendelet alapján (Csak az angol nyelvű szöveg hiteles.)


title: A Tanács (EU) 2017/2085 határozata (2017. november 6.) az Európai Unió és a Bahamai Közösség közötti, az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességről szóló megállapodást módosító megállapodásnak az Unió nevében történő aláírásáról

text:
               15.11.2017

               HU

               Az Európai Unió Hivatalos Lapja

               L 297/5

         A TANÁCS (EU) 2017/2085 HATÁROZATA
   (2017. november 6.)
   az Európai Unió és a Bahamai Közösség közötti, az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességről szóló megállapodást módosító megállapodásnak az Unió nevében történő aláírásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben annak 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               A 2009/897/EK határozatával (1) a Tanács megkötötte az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességről szóló megállapodást (2) (a továbbiakban: a megállapodás). A megállapodás vízummentes utazásról rendelkezik az Unió polgárai, illetve a Bahamai Közösség állampolgárai számára a másik Szerződő Fél területére irányuló, hat hónapos időtartam alatt legfeljebb három hónapig tartó beutazás esetén.

               (2)

               A 610/2013/EU európai parlamenti és tanácsi rendelet (3) horizontális változásokat vezetett be a vízumügyi és határigazgatási uniós vívmányok terén, és a rövid távú tartózkodást bármely 180 napos időszakban legfeljebb 90 napban határozta meg.

               (3)

               A rövid távú tartózkodás uniós rendszerének teljeskörű harmonizációja érdekében a megállapodásba bele kell foglalni ezt az új meghatározást.

               (4)

               2014. október 9-én a Tanács határozatot fogadott el, amelyben felhatalmazta a Bizottságot az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességről szóló megállapodást módosító megállapodásra (a továbbiakban: a módosító megállapodás) irányuló tárgyalásoknak a Bahami Közösséggel való megkezdésére.

               (5)

               A módosító megállapodással kapcsolatos tárgyalások a módosító megállapodás levélváltás útján történő, 2016. augusztus 30-i parafálásával sikeresen lezárultak.

               (6)

               A módosító megállapodást alá kell írni, és a módosító megállapodáshoz csatolt nyilatkozatokat az Unió nevében jóvá kell hagyni.

               (7)

               Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal (4) összhangban nem vesz részt; ennélfogva az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (8)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (5) összhangban nem vesz részt; ennélfogva Írország nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   Az Európai Unió és a Bahamai Közösség közötti, az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességről szóló megállapodást módosító megállapodásnak (6) az Unió nevében történő aláírására a Tanács felhatalmazást ad, figyelemmel az említett megállapodás megkötésére.
   2. cikk
   A módosító megállapodáshoz csatolt nyilatkozatokat a Tanács az Unió nevében jóváhagyja.
   3. cikk
   A Tanács elnöke felhatalmazást kap, hogy kijelölje a módosító megállapodásnak az Unió nevében történő aláírására jogosult személy(eke)t.
   4. cikk
   Ez a határozat az elfogadásának napján lép hatályba.

      Kelt Brüsszelben, 2017. november 6-án.

            a Tanács részéről

            az elnök

         T. TAMM

      (1)  A Tanács 2009/897/EK határozata (2009. november 30.) az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességről szóló megállapodás megkötéséről (HL L 321., 2009.12.8., 39. o.).

      (2)  HL L 169., 2009.6.30., 24. o.

      (3)  Az Európai Parlament és a Tanács 610/2013/EU rendelete (2013. június 26.) a személyek határátlépésére irányadó szabályok közösségi kódexének (Schengeni határellenőrzési kódex) létrehozásáról szóló 562/2006/EK európai parlamenti és tanácsi rendelet, a Schengeni Megállapodás végrehajtásáról szóló egyezmény, a 810/2009/EK európai parlamenti és tanácsi rendelet, az 1683/95/EK tanácsi rendelet, az 539/2001/EK tanácsi rendelet, valamint a 767/2008/EK európai parlamenti és tanácsi rendelet módosításáról (HL L 182., 2013.6.29., 1. o.).

      (4)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

      (5)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

      (6)  A módosító megállapodás szövegét a megkötéséről szóló határozattal együtt hirdetik ki.


title: A Tanács (EU) 2017/2086 határozata (2017. november 6.) az Európai Unió, valamint Saint Kitts és Nevis Államszövetség közötti, az Európai Közösség, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló megállapodást módosító megállapodásnak az Unió nevében történő aláírásáról

text:
               15.11.2017

               HU

               Az Európai Unió Hivatalos Lapja

               L 297/7

         A TANÁCS (EU) 2017/2086 HATÁROZATA
   (2017. november 6.)
   az Európai Unió, valamint Saint Kitts és Nevis Államszövetség közötti, az Európai Közösség, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló megállapodást módosító megállapodásnak az Unió nevében történő aláírásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben annak 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               A 2009/901/EK határozatával (1) a Tanács megkötötte az Európai Közösség, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló megállapodást (2) (a továbbiakban: a megállapodás). A megállapodás vízummentes utazásról rendelkezik az Unió polgárai, illetve Saint Kitts és Nevis Államszövetség állampolgárai számára a másik Szerződő Fél területére irányuló, hat hónapos időtartam alatt legfeljebb három hónapig tartó beutazás esetén.

               (2)

               A 610/2013/EU európai parlamenti és tanácsi rendelet (3) horizontális változásokat vezetett be a vízumügyi és határigazgatási uniós vívmányok terén, és a rövid távú tartózkodást bármely 180 napos időszakban legfeljebb 90 napban határozta meg.

               (3)

               A rövid távú tartózkodás uniós rendszerének teljeskörű harmonizációja érdekében a megállapodásba bele kell foglalni ezt az új meghatározást.

               (4)

               2014. október 9-én a Tanács határozatot fogadott el, amelyben felhatalmazta a Bizottságot az Európai Közösség, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló megállapodást módosító megállapodásra (a továbbiakban: a módosító megállapodás) irányuló tárgyalások Saint Kitts és Nevis Államszövetséggel való megkezdésére.

               (5)

               A módosító megállapodással kapcsolatos tárgyalások a módosító megállapodás levélváltás útján történő, 2016. július 28-i parafálásával sikeresen lezárultak.

               (6)

               A módosító megállapodást alá kell írni, és a módosító megállapodáshoz csatolt nyilatkozatokat az Unió nevében jóvá kell hagyni.

               (7)

               Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal (4) összhangban nem vesz részt; ennélfogva az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (8)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (5) összhangban nem vesz részt; ennélfogva Írország nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   Az Európai Unió, valamint Saint Kitts és Nevis Államszövetség közötti, az Európai Közösség, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló megállapodást módosító megállapodásnak (6) az Unió nevében történő aláírására a Tanács felhatalmazást ad, figyelemmel az említett megállapodás megkötésére.
   2. cikk
   A módosító megállapodáshoz csatolt nyilatkozatokat a Tanács az Unió nevében jóváhagyja.
   3. cikk
   A Tanács elnöke felhatalmazást kap, hogy kijelölje a módosító megállapodásnak az Unió nevében történő aláírására jogosult személy(eke)t.
   4. cikk
   Ez a határozat az elfogadásának napján lép hatályba.

      Kelt Brüsszelben, 2017. november 6-án.

            a Tanács részéről

            az elnök

         T. TAMM

      (1)  A Tanács 2009/901/EK határozata (2009. november 30.) az Európai Közösség, valamint a Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló megállapodás megkötéséről (HL L 321., 2009.12.8., 43. o.).

      (2)  HL L 169., 2009.6.30., 38. o.

      (3)  Az Európai Parlament és a Tanács 610/2013/EU rendelete (2013. június 26.) a személyek határátlépésére irányadó szabályok közösségi kódexének (Schengeni határellenőrzési kódex) létrehozásáról szóló 562/2006/EK európai parlamenti és tanácsi rendelet, a Schengeni Megállapodás végrehajtásáról szóló egyezmény, a 810/2009/EK európai parlamenti és tanácsi rendelet, az 1683/95/EK tanácsi rendelet, a 539/2001/EK tanácsi rendelet, valamint a 767/2008/EK európai parlamenti és tanácsi rendelet módosításáról (HL L 182., 2013.6.29., 1. o.).

      (4)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

      (5)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

      (6)  A módosító megállapodás szövegét a megkötéséről szóló határozattal együtt hirdetik ki.


title: A Tanács (EU) 2017/2087 határozata (2017. november 6.) az Európai Unió és a Mauritiusi Köztársaság közötti, az Európai Közösség és a Mauritiusi Köztársaság közötti, a rövid távú tartózkodásra jogosító vízumok alóli mentességről szóló megállapodást módosító megállapodásnak az Unió nevében történő aláírásáról

text:
               15.11.2017

               HU

               Az Európai Unió Hivatalos Lapja

               L 297/9

         A TANÁCS (EU) 2017/2087 HATÁROZATA
   (2017. november 6.)
   az Európai Unió és a Mauritiusi Köztársaság közötti, az Európai Közösség és a Mauritiusi Köztársaság közötti, a rövid távú tartózkodásra jogosító vízumok alóli mentességről szóló megállapodást módosító megállapodásnak az Unió nevében történő aláírásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben annak 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               A 2009/899/EK határozatával (1) a Tanács megkötötte az Európai Közösség és a Mauritiusi Köztársaság közötti, a rövid távú tartózkodásra jogosító vízumok alóli mentességről szóló megállapodást (2) (a továbbiakban: a megállapodás). A megállapodás vízummentes utazásról rendelkezik az Unió polgárai, illetve a Mauritiusi Köztársaság állampolgárai számára a másik Szerződő Fél területére irányuló, hat hónapos időtartam alatt legfeljebb három hónapig tartó beutazás esetén.

               (2)

               A 610/2013/EU európai parlamenti és tanácsi rendelet (3) horizontális változásokat vezetett be a vízumügyi és határigazgatási uniós vívmányok terén, és a rövid távú tartózkodást bármely 180 napos időszakban legfeljebb 90 napban határozta meg.

               (3)

               A rövid távú tartózkodás uniós rendszerének teljeskörű harmonizációja érdekében a megállapodásba bele kell foglalni ezt az új meghatározást.

               (4)

               2014. október 9-én a Tanács határozatot fogadott el, amelyben felhatalmazta a Bizottságot az Európai Közösség és a Mauritiusi Köztársaság közötti, a rövid távú tartózkodásra jogosító vízumok alóli mentességről szóló megállapodást módosító megállapodásra (a továbbiakban: a módosító megállapodás) irányuló tárgyalásoknak a Mauritiusi Köztársasággal való megkezdésére.

               (5)

               A módosító megállapodással kapcsolatos tárgyalások a módosító megállapodás levélváltás útján történő, 2016. november 11-i parafálásával sikeresen lezárultak.

               (6)

               A módosító megállapodást alá kell írni, és a módosító megállapodáshoz csatolt nyilatkozatokat az Unió nevében jóvá kell hagyni.

               (7)

               Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal (4) összhangban nem vesz részt; ennélfogva az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (8)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (5) összhangban nem vesz részt; ennélfogva Írország nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   Az Európai Unió és a Mauritiusi Köztársaság közötti, az Európai Közösség és a Mauritiusi Köztársaság közötti, a rövid távú tartózkodásra jogosító vízumok alóli mentességről szóló megállapodást módosító megállapodásnak (6) az Unió nevében történő aláírására a Tanács felhatalmazást ad, figyelemmel az említett megállapodás megkötésére.
   2. cikk
   A módosító megállapodáshoz csatolt nyilatkozatokat a Tanács az Unió nevében jóváhagyja.
   3. cikk
   A Tanács elnöke felhatalmazást kap, hogy kijelölje a módosító megállapodásnak az Unió nevében történő aláírására jogosult személy(eke)t.
   4. cikk
   Ez a határozat az elfogadásának napján lép hatályba.

      Kelt Brüsszelben, 2017. november 6-án.

            a Tanács részéről

            az elnök

         T. TAMM

      (1)  A Tanács 2009/899/EK határozata (2009. november 30.) az Európai Közösség és a Mauritiusi Köztársaság közötti, a rövid távú tartózkodásra jogosító vízumok alóli mentességről szóló megállapodás megkötéséről (HL L 321., 2009.12.8., 41. o.).

      (2)  HL L 169., 2009.6.30., 17. o.

      (3)  Az Európai Parlament és a Tanács 610/2013/EU rendelete (2013. június 26.) a személyek határátlépésére irányadó szabályok közösségi kódexének (Schengeni határellenőrzési kódex) létrehozásáról szóló 562/2006/EK európai parlamenti és tanácsi rendelet, a Schengeni Megállapodás végrehajtásáról szóló egyezmény, a 810/2009/EK európai parlamenti és tanácsi rendelet, az 1683/95/EK tanácsi rendelet, az 539/2001/EK tanácsi rendelet, valamint a 767/2008/EK európai parlamenti és tanácsi rendelet módosításáról (HL L 182., 2013.6.29., 1. o.).

      (4)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

      (5)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

      (6)  A módosító megállapodás szövegét a megkötéséről szóló határozattal együtt hirdetik ki.


title: A Tanács (EU) 2017/2084 határozata (2017. november 6.) az Európai Unió és Barbados közötti, az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást módosító megállapodásnak az Unió nevében történő aláírásáról

text:
               15.11.2017

               HU

               Az Európai Unió Hivatalos Lapja

               L 297/3

         A TANÁCS (EU) 2017/2084 HATÁROZATA
   (2017. november 6.)
   az Európai Unió és Barbados közötti, az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást módosító megállapodásnak az Unió nevében történő aláírásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben annak 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               A 2009/898/EK határozatával (1) a Tanács megkötötte az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást (2) (a továbbiakban: a megállapodás). A megállapodás vízummentes utazásról rendelkezik az Unió polgárai, illetve Barbados állampolgárai számára a másik Szerződő Fél területére irányuló, hat hónapos időtartam alatt legfeljebb három hónapig tartó beutazás esetén.

               (2)

               A 610/2013/EU európai parlamenti és tanácsi rendelet (3) horizontális változásokat vezetett be a vízumügyi és határigazgatási uniós vívmányok terén, és a rövid távú tartózkodást bármely 180 napos időszakban legfeljebb 90 napban határozta meg.

               (3)

               A rövid távú tartózkodás uniós rendszerének teljeskörű harmonizációja érdekében a megállapodásba bele kell foglalni ezt az új meghatározást.

               (4)

               2014. október 9-én a Tanács határozatot fogadott el, amelyben felhatalmazta a Bizottságot az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást módosító megállapodásra (a továbbiakban: a módosító megállapodás) irányuló tárgyalások Barbadosszal való megkezdésére.

               (5)

               A módosító megállapodással kapcsolatos tárgyalások a módosító megállapodás levélváltás útján történő, 2017. február 8-i parafálásával sikeresen lezárultak.

               (6)

               A módosító megállapodást alá kell írni, és a módosító megállapodáshoz csatolt nyilatkozatokat az Unió nevében jóvá kell hagyni.

               (7)

               Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal (4) összhangban nem vesz részt; ennélfogva az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (8)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (5) összhangban nem vesz részt; ennélfogva Írország nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   Az Európai Unió és Barbados közötti, az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást módosító megállapodásnak (6) az Unió nevében történő aláírására a Tanács felhatalmazást ad, figyelemmel az említett megállapodás megkötésére.
   2. cikk
   A módosító megállapodáshoz csatolt nyilatkozatokat a Tanács az Unió nevében jóváhagyja.
   3. cikk
   A Tanács elnöke felhatalmazást kap, hogy kijelölje a módosító megállapodásnak az Unió nevében történő aláírására jogosult személy(eke)t.
   4. cikk
   Ez a határozat az elfogadásának napján lép hatályba.

      Kelt Brüsszelben, 2017. november 6-án.

            a Tanács részéről

            az elnök

         T. TAMM

      (1)  A Tanács 2009/898/EK határozata (2009. november 30.) az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodás megkötéséről (HL L 321., 2009.12.8., 40. o.).

      (2)  HL L 169., 2009.6.30., 10. o.

      (3)  Az Európai Parlament és a Tanács 610/2013/EU rendelete (2013. június 26.) a személyek határátlépésére irányadó szabályok közösségi kódexének (Schengeni határellenőrzési kódex) létrehozásáról szóló 562/2006/EK európai parlamenti és tanácsi rendelet, a Schengeni Megállapodás végrehajtásáról szóló egyezmény, a 810/2009/EK európai parlamenti és tanácsi rendelet, az 1683/95/EK tanácsi rendelet, a 539/2001/EK tanácsi rendelet, valamint a 767/2008/EK európai parlamenti és tanácsi rendelet módosításáról (HL L 182., 2013.6.29., 1. o.).

      (4)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

      (5)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

      (6)  A módosító megállapodás szövegét a megkötéséről szóló határozattal együtt hirdetik ki.


title: Az Európai Központi Bank (EU) 2017/2097 határozata (2017. november 3.) a rendszerszempontból jelentős fizetési rendszerekre vonatkozó felvigyázási követelmények megsértése esetén kiszabható szankciók kiszámítására vonatkozó módszertanról (EKB/2017/35)

text:
               16.11.2017

               HU

               Az Európai Unió Hivatalos Lapja

               L 299/31

         AZ EURÓPAI KÖZPONTI BANK (EU) 2017/2097 HATÁROZATA
   (2017. november 3.)
   a rendszerszempontból jelentős fizetési rendszerekre vonatkozó felvigyázási követelmények megsértése esetén kiszabható szankciók kiszámítására vonatkozó módszertanról (EKB/2017/35)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 127. cikke (2) bekezdésének negyedik francia bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 3.1. cikke negyedik francia bekezdésére és 34. cikkére,
   tekintettel az Európai Központi Bank szankciók kirovására vonatkozó hatásköréről szóló, 1998. november 23-i 2532/98/EK tanácsi rendeletre (1), és különösen annak 2. cikkére,
   tekintettel az Európai Központi Bank szankciók kirovására vonatkozó hatásköréről szóló, 1999. szeptember 23-i 2157/1999/EK európai központi banki rendeletre (EKB/1999/4) (2),
   tekintettel a rendszerszempontból jelentős fizetési rendszerekre vonatkozó felvigyázási követelményekről szóló, 2014. július 3-i 795/2014/EU európai központi banki rendeletre (EKB/2014/28) (3), és különösen annak 23. cikkére,
   mivel:

               (1)

               Az eurorendszer a fizetési rendszerek zavartalan működését többek között a felvigyázás ellátása révén mozdítja elő. A rendszerszempontból jelentős fizetési rendszerek (SIPS) felvigyázása a 795/2014/EU rendelet (EKB/2014/28) követelményeinek megfelelően kerül ellátásra.

               (2)

               A 795/2014/EU rendelet (EKB/2014/28) 23. cikke feljogosítja az Európai Központi Bankot (EKB) arra, hogy az említett rendeletben foglaltak megsértése esetén szankciókat szabjon ki. Az ilyen szankciók kiszabása során az EKB által követett elvek és eljárások átláthatóságának növelése érdekében e cikk előírja az EKB számára, hogy a szankciók mértékének kiszámítására vonatkozó határozatot fogadjon el.

               (3)

               E határozat elfogadásával az EKB bemutatja, hogy miként alkalmazza az arányosság elvét a megfelelő szankció meghatározása során,

         ELFOGADTA EZT A HATÁROZATOT:
   1. cikk
   Fogalommeghatározások
   E határozat alkalmazásában:
   1.   „SIPS üzemeltető”: a 795/2014/EU rendelet (EKB/2014/28) 2. cikkének 4. pontjában meghatározott SIPS üzemeltető;
   2.   „üzleti év”: az az időszak, amellyel összefüggésben a SIPS üzemeltető auditált vagy jogszabályban előírt beszámolóját el kell készíteni;
   3.   „pénzbírság”: az az egyszeri pénzösszeg, amelyet a SIPS üzemeltető szankcióként kifizetni köteles;
   4.   „jogsértés”: a 795/2014/EU rendeletből (EKB/2014/28) eredő bármely kötelezettség teljesítésének elmulasztása a SIPS üzemeltető részéről;
   5.   „kényszerítő bírságok”: azok a pénzösszegek, amelyeket a SIPS üzemeltető folyamatos jogsértés esetén vagy büntetésként, vagy annak érdekében köteles megfizetni, hogy ezáltal ki lehessen kényszeríteni, hogy az érintett SIPS üzemeltető eleget tegyen a 795/2014/EU rendeletből (EKB/2014/28) eredő kötelezettségeinek. Ezeket az összegeket a folyamatos jogsértés – 2532/98/EK rendelet 3. cikkének (1) bekezdésének második albekezdésében rögzített eljárásnak megfelelően a jogsértés megszüntetését előíró határozat SIPS üzemeltetővel való közlését követő – minden teljes napjára fel kell számítani;
   6.   „szankciók”: a jogsértés következményeként kirótt pénzbírság vagy kényszerítő bírságok;
   7.   „árbevétel”: az érintett SIPS által a jogsértés bekövetkezésének üzleti évét megelőző üzleti évben generált bevétel;
   8.   „feldolgozott fizetések értéke”: az érintett SIPS által a jogsértés bekövetkezésének üzleti évét megelőző üzleti évben feldolgozott, euróban denominált fizetések teljes napi átlagértéke.
   2. cikk
   Általános elvek
   (1)   Ez a határozat meghatározza a 795/2014/EU rendelet (EKB/2014/28) megsértéséért az EKB által a SIPS üzemeltetőkre kiszabásra kerülő szankciók összegének kiszámítása során az EKB által alkalmazott módszertant.
   (2)   Az EKB a 795/2014/EU rendelet (EKB/2014/28) megsértéséért szankcióként pénzbírságot vagy kényszerítő bírságokat szabhat ki.
   (3)   Az EKB a kiszabásra kerülő szankció összegét két szakaszból álló eljárásban határozza meg, kiszámítva először a szankció alapösszegét, amely ezt követően emelhető vagy csökkenthető az egyes konkrét ügyekben releváns súlyosbító vagy enyhítő körülményekre tekintettel.
   3. cikk
   A szankció alapösszegének kiszámítása
   (1)   Az EKB a SIPS üzemeltetőre kiszabandó szankció alapösszegét az árbevétel és az érintett SIPS által feldolgozott fizetések értéke alapján számítja ki.
   (2)   A szankció alapösszege a következő összegek összege 50 %-ának felel meg:

               a)

               az árbevétel 1 %-a; és

               b)

               a feldolgozott fizetések értékének 0,0001 %-a.

         (3)   Kényszerítő bírságok esetén a folyamatos jogsértés minden teljes napja után fizetendő összeg kiszámításához az alapösszeget el kell osztani 180-cal.
   4. cikk
   Súlyosbító és enyhítő körülmények
   A szankció összegének kiszámítása során az EKB a 2532/98/EK rendelet 2. cikkének (3) bekezdésében foglaltaknak megfelelően – amennyiben releváns – figyelembe veszi az adott ügy körülményeit.
   5. cikk
   Korlátok
   (1)   Amennyiben a 3. cikk (2) bekezdése szerinti számítás és az alapösszeg 4. cikk szerinti emelése vagy csökkentése alapján a pénzbírság összege meghaladja az 500 000 eurót, a pénzbírság EKB által kiszabható maximális összege 500 000 eurót tesz ki.
   (2)   Amennyiben a 3. cikk (2) és (3) bekezdése szerinti számítás és az alapösszeg 4. cikk szerinti emelése vagy csökkentése alapján a kényszerítő bírságok összege jogsértéssel érintett naponként meghaladja a 10 000 eurót, az EKB által jogsértéssel érintett naponként kiszabható kényszerítő bírság maximális összege 10 000 eurót tesz ki. Kényszerítő bírság a szankció kirovásáról szóló határozat SIPS üzemeltetővel való közlésétől számított legfeljebb hat hónapos időszak tekintetében szabható ki.
   6. cikk
   Záró rendelkezések
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Frankfurt am Mainban, 2017. november 3-án.

            az EKB elnöke

         Mario DRAGHI

      (1)  HL L 318., 1998.11.27., 4. o.

      (2)  HL L 264., 1999.10.12., 21. o.

      (3)  HL L 217., 2014.7.23., 16. o.


title: A Tanács határozata (2017. november 10.) az Európai Szakképzésfejlesztési Központ igazgatótanácsa összetételének megújításáról

text:
               17.11.2017

               HU

               Az Európai Unió Hivatalos Lapja

               C 388/3

         A TANÁCS HATÁROZATA
   (2017. november 10.)
   az Európai Szakképzésfejlesztési Központ igazgatótanácsa összetételének megújításáról
   (2017/C 388/04)
   AZ EURÓPAI UNIÓ TANÁCSA,
   tekintettel az Európai Szakképzésfejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a munkavállalói szervezetek képviselőinek kategóriájában kinevezendő személyre vonatkozóan a Bizottság által a Tanács elé terjesztett jelölésre,
   mivel:

               (1)

               A Tanács a 2015. július 14-i (2) és a 2015. szeptember 14-i határozatával (3) a 2015. szeptember 18-tól2018. szeptember 17-ig tartó időszakra kinevezte az Európai Szakképzésfejlesztési Központ igazgatótanácsának tagjait.

               (2)

               Jan VERCAMST lemondását követően a központ igazgatótanácsában a munkavállalói szervezetek képviselőinek kategóriájába tartozó egy belga tag helye megüresedett.

               (3)

               A hivatali idő hátralévő részére, azaz a 2018. szeptember 17-ig tartó időszakra ki kell nevezni a fent említett központ igazgatótanácsának új tagjait,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz a 2018. szeptember 17-ig tartó időszakra az Európai Szakképzésfejlesztési Központ igazgatótanácsának tagjává nevezi ki a következő személyt:
   A MUNKAVÁLLALÓI SZERVEZETEK KÉPVISELŐI:

               BELGIUM

               Katrien ALLAERT

         2. cikk
   Ezt a határozatot tájékoztatási célból közzé kell tenni az Európai Unió Hivatalos Lapjában.

      Kelt Brüsszelben, 2017. november 10-én.

            a Tanács részéről

            az elnök

         U. PALO

      (1)  HL L 39., 1975.2.13., 1. o.

      (2)  HL C 232., 2015.7.16., 2. o.

      (3)  HL C 305., 2015.9.16., 2. o.


title: A Tanács (EU) 2018/219 határozata (2018. január 23.) az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodás megkötéséről

text:
               16.2.2018

               HU

               Az Európai Unió Hivatalos Lapja

               L 43/1

         A TANÁCS (EU) 2018/219 HATÁROZATA
   (2018. január 23.)
   az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak a 218. cikke (6) bekezdésének a) pontjával együtt értelmezett 192. cikke (1) bekezdésére,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               Az (EU) 2017/2240 tanácsi határozatnak (2) megfelelően a felek 2017. november 23-án aláírták az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodást (a továbbiakban: „a megállapodás”), feltételezve annak egy későbbi időpontban való megkötését.

               (2)

               A fix összkvótás kereskedési rendszerek olyan szakpolitikai eszközök, amelyek költséghatékony módon csökkentik az üvegházhatásúgáz-kibocsátást. A fix összkvótás kereskedési kereskedelmi rendszerek összekapcsolása várhatóan átfogóbb szén-dioxid-árazást eredményeznek, amelyek javítják a kibocsátáscsökkentési lehetőségek rendelkezésre állását és fokozzák a kibocsátáskereskedelem költséghatékonyságát. A kibocsátáskereskedelmi rendszerek (a továbbiakban: „ETS”) alulról felfelé építkező összekapcsolásán keresztül kialakított, jól működő nemzetközi szén-dioxid-piac az Unió és a nemzetközi közösség hosszú távú szakpolitikai célja, és egyúttal a többek között az éghajlatváltozásról szóló Párizsi Megállapodásban rögzített éghajlat-politikai célkitűzések elérésének egyik eszköze.

               (3)

               A megállapodást jóvá kell hagyni.

               (4)

               Alapvető fontosságú, hogy a svájci ETS kiterjedjen a légiközlekedésre a svájci ETS és az uniós ETS összekapcsolása érdekében. A svájci ETS egyelőre nem terjed ki a légiközlekedésre, a Svájci Államszövetség azonban már dolgozik azokon szabályokon, amelyek a légiközlekedést kiterjesztik a svájci ETS-be. A megállapodás nem lép addig hatályba, amíg ezeket a megfelelő szabályokat nem vezették be és a megállapodás I. mellékletének B. részét nem módosították oly módon, hogy hivatkozzon ezekre a szabályokra,

         ELFOGADTA EZT A HATÁROZATOT:
   1. cikk
   Az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodást a Tanács az Unió nevében jóváhagyja (3).
   2. cikk
   (1)   A Tanács elnöke kijelöli azt a személyt, aki jogosult a megállapodás 21. cikkében meghatározott megerősítő vagy jóváhagyó okiratoknak az Unió nevében történő kicserélésére annak érdekében, hogy kifejezze az Unió egyetértését arra vonatkozóan, hogy a megállapodást magára nézve jogilag kötelező erejűnek ismeri el (4).
   (2)   Az Unió megerősítő vagy jóváhagyó okiratáról csak akkor küldhető értesítés, ha a Svájci Államszövetség hatályba léptette azokat az előírt szabályokat, amelyek a légiközlekedést kiterjesztik a svájci ETS-be és a megállapodás I. mellékletének B részét ennek megfelelően nem módosították.
   3. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Brüsszelben, 2018. január 23-án.

            a Tanács részéről

            az elnök

         V. GORANOV

      (1)  2017. december 12-i egyetértés (a Hivatalos Lapban még nem tették közzé).

      (2)  A Tanács (EU) 2017/2240 határozata (2017. november 10.) az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodásnak az Unió nevében történő aláírásáról és ideiglenes alkalmazásáról (HL L 322., 2017.12.7., 1. o.).

      (3)  A megállapodást a HL L 322. számában (2017.12.7., 3. o.) hirdették ki az aláírásról szóló határozattal együtt.

      (4)  A megállapodás hatálybalépésének napját a Tanács Főtitkársága közzéteszi az Európai Unió Hivatalos Lapjában.


title: A Tanács (EU) 2018/253 határozata (2018. február 15.) az Európai Unió által az egyrészről az Európai Unió és tagállamai, másrészről Új-Zéland közötti kapcsolatokról és együttműködésről szóló partnerségi megállapodás által létrehozott vegyes bizottságban a vegyes bizottság eljárási szabályzatáról, valamint az albizottságok és munkacsoportok feladatkörének elfogadásáról szóló határozatok elfogadása tekintetében képviselendő álláspontról

text:
               20.2.2018

               HU

               Az Európai Unió Hivatalos Lapja

               L 46/9

         A TANÁCS (EU) 2018/253 HATÁROZATA
   (2018. február 15.)
   az Európai Unió által az egyrészről az Európai Unió és tagállamai, másrészről Új-Zéland közötti kapcsolatokról és együttműködésről szóló partnerségi megállapodás által létrehozott vegyes bizottságban a vegyes bizottság eljárási szabályzatáról, valamint az albizottságok és munkacsoportok feladatkörének elfogadásáról szóló határozatok elfogadása tekintetében képviselendő álláspontról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére,
   tekintettel az Európai Unió működéséről szóló szerződésre és különösen annak 218. cikke (9) bekezdésével együtt értelmezett 207. cikkére és 212. cikkének (1) bekezdésére,
   tekintettel az Európai Bizottságnak és az Unió külügyi és biztonságpolitikai főképviselőjének együttes javaslatára,
   mivel:

               (1)

               Az egyrészről az Európai Unió és tagállamai, másrészről Új-Zéland közötti kapcsolatokról és együttműködésről szóló partnerségi megállapodást (1) (a továbbiakban: a megállapodás) 2016. október 5-én Brüsszelben aláírták, és 2017. január 12. óta ideiglenesen alkalmazzák.

               (2)

               A megállapodás 53. cikkének (1) bekezdése vegyes bizottságot (a továbbiakban: a vegyes bizottság) hozott létre a megállapodás végrehajtásának elősegítése céljából.

               (3)

               A megállapodás 53. cikkének (4) bekezdése úgy rendelkezik, hogy a vegyes bizottság elfogadja eljárási szabályzatát, valamint konkrét kérdések kezelése érdekében albizottságokat és munkacsoportokat hozhat létre.

               (4)

               A megállapodás 53. cikkének (5) bekezdése szerint a vegyes bizottság elnöki feladatait a két fél közösen látja el.

               (5)

               A megállapodás hatékony végrehajtásának biztosítása érdekében a vegyes bizottság eljárási szabályzatát, valamint az albizottságok és a munkacsoportok feladatkörét a lehető leghamarabb el kell fogadni.

               (6)

               Az Unió vegyes bizottságon belüli álláspontjának ezért a mellékelt vegyes bizottsági határozattervezeteken kell alapulnia,

         ELFOGADTA EZT A HATÁROZATOT:
   1. cikk
   A Vegyes Bizottság első ülésén az Unió által képviselendő álláspontnak a vegyes bizottság e határozathoz csatolt határozattervezetein kell alapulnia.
   2. cikk
   Ez a határozat az elfogadásának napján lép hatályba.

      Kelt Brüsszelben, 2018. február 15-én.

            a Tanács részéről

            az elnök

         K. VALCHEV

      (1)  HL L 321., 2016.11.29. 3. o.

      TERVEZET
      AZ EU–ÚJ-ZÉLAND VEGYES BIZOTTSÁG 1/2018 HATÁROZATA
      (…)
      eljárási szabályzatának elfogadásáról
      A VEGYES BIZOTTSÁG,
      tekintettel az egyrészről az Európai Unió és tagállamai, másrészről Új-Zéland közötti kapcsolatokról és együttműködésről szóló partnerségi megállapodásra (1) (a továbbiakban: a megállapodás) és különösen annak 53. cikkére,
      mivel:

                  (1)

                  A megállapodás egyes részeit 2017. január 12-től ideiglenesen alkalmazzák.

                  (2)

                  A vegyes bizottságnak ezért el kell fogadnia eljárási szabályzatát,

            ELFOGADTA EZT A HATÁROZATOT:

                  1.

                  A Vegyes Bizottság elfogadja a mellékletben szereplő eljárási szabályzatát.

                  2.

                  Ez a határozat az elfogadásának napján lép hatályba.

         Kelt …,

               a vegyes bizottság részéről

               a társelnökök

         (1)  HL L 321., 2016.11.29. 3. o.

      MELLÉKLET
      Az egyrészről az Európai Unió és tagállamai, másrészről Új-Zéland közötti kapcsolatokról és együttműködésről szóló partnerségi megállapodás (a továbbiakban: a megállapodás)
      A vegyes bizottság eljárási szabályzata
      Feladatok és összetétel

                  1.

                  A vegyes bizottságnak az egyrészről az Európai Unió és tagállamai, másrészről Új-Zéland közötti kapcsolatokról és együttműködésről szóló partnerségi megállapodás (a továbbiakban: a megállapodás) 53. cikkében foglalt feladatokat kell ellátnia.

                  2.

                  A vegyes bizottság a felek megfelelő szintű képviselőiből áll.

            Elnök

                  3.

                  A vegyes bizottság társelnöki feladatait a két fél látja el.

            Ülések

                  4.

                  Amennyiben a felek másként nem határoznak, a vegyes bizottság általában évente egyszer ülésezik. Az üléseket, amelyekre Brüsszelben és Wellingtonban felváltva kerül sor, a társelnökök hívják össze a felek kölcsönös megállapodása alapján kitűzött időpontra. A vegyes bizottság bármely fél kérésére és a felek beleegyezésével rendkívüli üléseket is tarthat.

                  5.

                  Amennyiben a felek másként nem állapodnak meg, a vegyes bizottság vezető tisztségviselői szinten ülésezik.

            Nyilvánosság

                  6.

                  Eltérő döntés hiányában a vegyes bizottság ülései nem nyilvánosak.

            Résztvevők

                  7.

                  A társelnökök a titkárok útján minden ülés előtt tájékoztatást kapnak a felek küldöttségének tervezett összetételéről.

                  8.

                  Adott esetben és a felek egyetértésével a vegyes bizottság üléseire szakértőket vagy más szervek képviselőit is meg lehet hívni megfigyelőként, vagy hogy egy adott témával kapcsolatban tájékoztatást nyújtsanak.

            Titkárok

                  9.

                  Az Európai Külügyi Szolgálat és Új-Zéland külügy- és kereskedelmi minisztériumának egy-egy képviselője közösen gyakorolja a vegyes bizottság titkári tisztségét. A vegyes bizottság társelnökeihez címzett, illetve általuk tett valamennyi közleményt továbbítani kell a titkároknak.

            Az ülések napirendje

                  10.

                  A társelnököknek össze kell állítaniuk az ülések tervezett napirendjét. A napirendtervezetet és a vonatkozó dokumentumokat az ülés kezdete előtt legkésőbb 15 nappal el kell juttatni a felekhez.

                  11.

                  A tervezett napirend azokat a napirendi pontokat tartalmazza, amelyeket a társelnökök az ülés kezdete előtt legkésőbb 21 nappal megkaptak.

                  12.

                  A vegyes bizottságnak minden ülés elején el kell fogadnia a végleges napirendet. A felek egyetértésével a tervezett napirenden kívüli napirendi pontok is felvehetők a napirendre.

                  13.

                  A felek egyetértésével a társelnökök szükség esetén lerövidíthetik a 11. és a 12. pontban említett határidőket.

            Jegyzőkönyv

                  14.

                  A titkárok közösen készítik el az egyes ülések jegyzőkönyvtervezetét, általában az ülés végét követő 30 naptári napon belül. A jegyzőkönyvtervezetnek a vegyes bizottságban elfogadott következtetéseknek a társelnökök általi összefoglalásán kell alapulnia.

                  15.

                  Az ülés végét követő 45 naptári napon vagy a felek által megállapodott határidőn belül mindkét fél jóváhagyja a jegyzőkönyvet. A jegyzőkönyvtervezet elfogadását követően a társelnökök és a titkárok aláírásukkal látják el a jegyzőkönyv tervezetének két eredeti példányát. Mindegyik fél egy-egy eredeti példányt kap belőle.

            Határozatok és ajánlások

                  16.

                  A vegyes bizottság határozatok vagy ajánlások elfogadásáról állapodhat meg. Ezek címében szerepelnie kell a „határozat” vagy „ajánlás” szónak, amelyet sorszám, az elfogadás időpontja és tárgymegjelölés követ. Mindegyik határozattervezetnek tartalmaznia kell a hatálybalépés időpontját.

                  17.

                  A vegyes bizottság a felek közös megegyezésével és vonatkozó belső eljárásaik lezárását követően hoz határozatokat, illetve fogad el ajánlásokat.

                  18.

                  A vegyes bizottság dönthet úgy, hogy írásbeli eljárás útján fogad el határozatokat vagy ajánlásokat. Ilyen esetekben a feleknek meg kell állapodniuk az eljárás lefolytatásának határidejéről. Amennyiben a határidő lejártáig egyik fél sem juttatja kifejezésre, hogy ellenezné a javasolt határozatot vagy ajánlást, a vegyes bizottság társelnökeinek a határozatot vagy az ajánlást közös megegyezéssel elfogadottnak kell nyilvánítaniuk.

                  19.

                  A vegyes bizottság által elfogadott határozatokat és ajánlásokat a vegyes bizottság társelnökei két eredeti példány aláírásával hitelesítik.

                  20.

                  A felek dönthetnek arról, hogy saját hivatalos lapjukban közzéteszik a vegyes bizottság által elfogadott határozatokat és ajánlásokat.

            Levelezés

                  21.

                  A vegyes bizottsághoz címzett levelezést a szerző szerinti fél titkárának kell címezni, aki tájékoztatja a másik titkárt.

                  22.

                  A titkárok gondoskodnak a vegyes bizottságnak címzett leveleknek a társelnökökhöz való továbbításáról, és adott esetben a 25. pont szerinti köröztetéséről.

                  23.

                  A vegyes bizottság társelnökeitől származó leveleket a titkárok elküldik a feleknek, és adott esetben a 25. pontban említett dokumentumként köröztetik.

                  24.

                  A társelnököknek címzett, illetve az általuk kezdeményezett levelezés bármilyen írásos formában folytatható, beleértve az elektronikus leveleket is.

            Dokumentumok

                  25.

                  Amennyiben a vegyes bizottság tanácskozásai dokumentumokon alapulnak, ezeket a dokumentumokat a titkárok hivatkozási számmal látják el, és a résztvevők körében köröztetik.

            Költségek

                  26.

                  A felek mindegyike maga fedezi a vegyes bizottság ülésein való részvételével összefüggő személyzeti, utazási és tartózkodási költségeket, valamint postai és távközlési költségeit.

                  27.

                  Az ülések megrendezésével és a dokumentumok sokszorosításával kapcsolatos költségeket az ülést rendező fél viseli.

            Albizottságok és munkacsoportok

                  28.

                  A vegyes bizottság határozhat albizottságok és munkacsoportok létrehozásáról, amelyek feladatai ellátásában segítik.

                  29.

                  A vegyes bizottság határozhat úgy, hogy megszünteti az általa létrehozott albizottságokat és munkacsoportokat, illetve hogy meghatározza vagy módosítja azok feladatkörét.

                  30.

                  Az albizottságok és a munkacsoportok üléseiket követően jelentést tesznek a vegyes bizottságnak.

                  31.

                  A munkacsoportok nem rendelkeznek döntéshozói jogkörrel, de ajánlásokat terjeszthetnek a vegyes bizottság elé.

            Az eljárási szabályzat módosítása

                  32.

                  A felek megállapodhatnak abban, hogy a 16–20. ponttal összhangban módosítják ezen eljárási szabályzatot.

      TERVEZET
      AZ EU–ÚJ-ZÉLAND VEGYES BIZOTTSÁG 2/2018 HATÁROZATA
      (…)
      az albizottságok és a munkacsoportok feladatkörének elfogadásáról
      A VEGYES BIZOTTSÁG,
      tekintettel az egyrészről az Európai Unió és tagállamai, másrészről Új-Zéland közötti kapcsolatokról és együttműködésről szóló partnerségi megállapodásra (1) (a továbbiakban: a megállapodás) és különösen annak 53. cikkére, valamint a vegyes bizottság eljárási szabályzatának 28–31. pontjára,
      mivel:
      A vegyes bizottság – eljárási szabályzatának 28. és 29. pontja alapján – albizottságokat és munkacsoportokat hozhat létre, amelyek segítik feladatai ellátásában, és amelyeknek meghatározhatja a feladatkörét,
      ELFOGADTA EZT A HATÁROZATOT:

                  1.

                  A vegyes bizottság albizottságainak és munkacsoportjainak feladatkörét a melléklet tartalmazza.

                  2.

                  Ez a határozat az elfogadásának napján lép hatályba.

         Kelt …,

               a vegyes bizottság részéről

               a társelnökök

         (1)  HL L 321., 2016.11.29. 3. o.

      MELLÉKLET
      Az albizottságok és a munkacsoportok feladatköre

                  1.

                  Az albizottságok és a munkacsoportok megvitatják a megállapodásnak a vegyes bizottság által meghatározott felelősségi területükön való végrehajtását. Emellett megvitathatnak a kétoldalú együttműködés vonatkozó területeivel kapcsolatos témákat vagy konkrét projekteket is.

                  2.

                  Az albizottságok és a munkacsoportok a vegyes bizottság felügyelete alatt működnek. A vegyes bizottság által meghatározott határidőn belül be kell nyújtaniuk jegyzőkönyveiket és ajánlásaikat a vegyes bizottságnak.

                  3.

                  Az albizottságok és a munkacsoportok a felek képviselőiből állnak.

                  4.

                  Az albizottságok és a munkacsoportok üléseikre szakértőket hívhatnak meg, és meghallgathatják őket konkrét napirendi pontokkal kapcsolatban.

                  5.

                  Az albizottságok és a munkacsoportok társelnöki feladatait a két fél látja el.

                  6.

                  A két fél egy-egy képviselője együttesen látja el az albizottságok és a munkacsoportok titkári feladatait. A titkárok feladatköre megegyezik a vegyes bizottság titkárainak feladatkörével.

                  7.

                  Az albizottságok és a munkacsoportok legalább olyan gyakran üléseznek, ahogyan azt a vegyes bizottság előírja. Bármely fél kérésére és a felek beleegyezésével rendkívüli ülések is tarthatók. Minden ülést a felek által közösen elfogadott időpontban és helyen kell megtartani.

                  8.

                  Az albizottságok és a munkacsoportok a vegyes bizottság eljárási szabályzata szerint működnek a napirendek, a jegyzőkönyvek, az ajánlások, a levelezés, a dokumentumok és a költségek tekintetében, kivéve, ha a vegyes bizottság másként rendelkezik.

                  9.

                  Ha a felek másként nem határoznak, az ülések nem nyilvánosak.


title: A Tanács határozata (2018. február 15.) az Európai Szakképzésfejlesztési Központ igazgatótanácsa összetételének megújításáról

text:
               20.2.2018

               HU

               Az Európai Unió Hivatalos Lapja

               C 64/2

         A TANÁCS HATÁROZATA
   (2018. február 15.)
   az Európai Szakképzésfejlesztési Központ igazgatótanácsa összetételének megújításáról
   (2018/C 64/02)
   AZ EURÓPAI UNIÓ TANÁCSA,
   tekintettel az Európai Szakképzésfejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a luxemburgi kormány által benyújtott jelölésre,
   mivel:

               (1)

               A Tanács a 2015. július 14-i (2) és a 2015. szeptember 14-i határozatával (3) a 2015. szeptember 18-tól2018. szeptember 17-ig tartó időszakra kinevezte az Európai Szakképzésfejlesztési Központ igazgatótanácsának tagjait.

               (2)

               Antonio DE CAROLIS lemondását követően a központ igazgatótanácsában a kormányképviselők kategóriájába tartozó egyik luxemburgi tag helye megüresedett.

               (3)

               A hivatali idő fennmaradó részére, azaz a 2018. szeptember 17-ig tartó időszakra ki kell nevezni a fent említett központ igazgatótanácsának új tagjait,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz a 2018. szeptember 17-ig tartó időszakra az Európai Szakképzésfejlesztési Központ igazgatótanácsának tagjává nevezi ki a következő személyt:
   KORMÁNYKÉPVISELŐK:

               LUXEMBURG

               Jean-Marie WIRTGEN

         2. cikk
   Ezt a határozatot tájékoztatási célból ki kell hirdetni az Európai Unió Hivatalos Lapjában.

      Kelt Brüsszelben, 2018. február 15-én.

            a Tanács részéről

            az elnök

         K. VALCHEV

      (1)  HL L 39., 1975.2.13., 1. o.

      (2)  HL C 232., 2015.7.16., 2. o.

      (3)  HL C 305., 2015.9.16., 2. o.


title: A Tanács (EU) 2018/585 határozata (2018. április 12.) a Régiók Bizottságának az Osztrák Köztársaság által javasolt egy tagja kinevezéséről

text:
               18.4.2018

               HU

               Az Európai Unió Hivatalos Lapja

               L 98/19

         A TANÁCS (EU) 2018/585 HATÁROZATA
   (2018. április 12.)
   a Régiók Bizottságának az Osztrák Köztársaság által javasolt egy tagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az osztrák kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               Heinz SCHADEN hivatali idejének lejártát követően a Régiók Bizottsága egy tagjának helye megüresedett.

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága tagjává nevezi ki a következő személyt:

               —

               Matthias STADLER, Bürgermeister der Stadt St. Pölten.

         2. cikk
   Ez a határozat az elfogadásának napján lép hatályba.

      Kelt Luxembourgban, 2018. április 12-én.

            a Tanács részéről

            az elnök

         T. DONCHEV

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


title: A Tanács (EU) 2018/587 határozata (2018. április 12.) a Régiók Bizottságának a Németországi Szövetségi Köztársaság által javasolt egy tagja kinevezéséről

text:
               18.4.2018

               HU

               Az Európai Unió Hivatalos Lapja

               L 98/21

         A TANÁCS (EU) 2018/587 HATÁROZATA
   (2018. április 12.)
   a Régiók Bizottságának a Németországi Szövetségi Köztársaság által javasolt egy tagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a német kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot. 2016. július 18-án a Tanács (EU) 2016/1204 határozata (4) értelmében Tilman TÖGEL-t Katrin BUDDE Tilman TÖGEL váltotta fel tagként.

               (2)

               Katrin BUDDE hivatali idejének lejártát követően a Régiók Bizottsága egy tagjának helye megüresedett.

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága tagjává nevezi ki a következő személyt:

               —

               Tilman TÖGEL, Mitglied des Kreistages Landkreis Stendal.

         2. cikk
   Ez a határozat az elfogadásának napján lép hatályba.

      Kelt Luxembourgban, 2018. április 12-én.

            a Tanács részéről

            az elnök

         T. DONCHEV

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).

      (4)  A Tanács 2016. július 18-i (EU) 2016/1204 határozata a Régiók Bizottságának a Németországi Szövetségi Köztársaság által javasolt egy tagja kinevezéséről (HL L 198., 2016.7.23., 45. o.)


A Bizottság 2018.08.09-i határozata az összefonódást a közös piaccal összeegyeztethetőnek nyilvánítja (Ügyszám COMP/M.8908 - AXA Group General Counsel / XL Group) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.08.03-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9000 - Bain Capital / Reifen Krieg Group) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.09.12-i határozata az összefonódást a közös piaccal összeegyeztethetőnek nyilvánítja (Ügyszám COMP/M.8958 - APG / DV4 / Oxford) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.09.13-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9035 - Charlesbank Capital Partners, LLC / Partners Group AG / H-Food Holdings, LLC) a 139/2004/EK tanácsi rendelet alapján (Csak az angol nyelvű szöveg hiteles.)


               20.9.2018

               HU

               Az Európai Unió Hivatalos Lapja

               C 337/176

      P8_TA(2017)0331
      Felhatalmazáson alapuló rendelettel szembeni kifogás mellőzése: a közvetlen irányítás keretébe tartozó források az Európai Tengerügyi és Halászati Alapban
      Az Európai Parlament határozata az 508/2014/EU európai parlamenti és tanácsi rendeletnek a közvetlen irányítás keretébe tartozó forrásoknak az integrált tengerpolitika és a közös halászati politika célkitűzései közötti elosztása tekintetében történő módosításáról szóló, 2017. június 12-i felhatalmazáson alapuló bizottsági rendelettel szembeni kifogás mellőzésére (C(2017)03881 – 2017/2743(DEA))
      (2018/C 337/29)

         Az Európai Parlament,

                  —

                  tekintettel a felhatalmazáson alapuló bizottsági rendeletre (C(2017)03881),

                  —

                  tekintettel a Bizottság 2017. szeptember 1-jei levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló bizottsági rendelettel szemben,

                  —

                  tekintettel a Halászati Bizottság által a Bizottsági Elnökök Értekezletének elnökéhez intézett 2017. szeptember 5-i levélre,

                  —

                  tekintettel az Európai Unió működéséről szóló szerződés 290. cikkére,

                  —

                  tekintettel az Európai Tengerügyi és Halászati Alapról, valamint a 2328/2003/EK, a 861/2006/EK, az 1198/2006/EK és a 791/2007/EK tanácsi rendelet, valamint az 1255/2011/EU európai parlamenti és tanácsi rendelet hatályon kívül helyezéséről szóló, 2014. május 15-i 508/2014/EU európai parlamenti és tanácsi rendeletre (1) és különösen annak 14. cikke (4) bekezdésére és 126. cikke (5) bekezdésére,

                  —

                  tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre (2),

                  —

                  tekintettel a Halászati Bizottság határozatra vonatkozó ajánlására,

                  —

                  tekintettel eljárási szabályzata 105. cikkének (6) bekezdésére,

                  —

                  tekintettel arra, hogy az eljárási szabályzata 105. cikke (6) bekezdésének harmadik és negyedik francia bekezdésében említett határidőn belül – amely 2017. szeptember 12-én járt le – nem érkezett kifogás,

                  1.

                  kijelenti, hogy a felhatalmazáson alapuló bizottsági rendelettel szemben nem emel kifogást;

                  2.

                  utasítja elnökét, hogy továbbítsa ezt a határozatot a Tanácsnak és a Bizottságnak.

         (1)  HL L 149., 2014.5.20., 1. o.

         (2)  HL L 354., 2013.12.28., 22. o.